标题：刘珏
简介
刘珏（1410—1472）字廷美，号完庵，南直隶苏州府长洲（今江苏苏州）人  刘珏像[1]。宣德中，苏州知府况钟举为吏，不就，得补生员，正统三年（1438）中举人，授刑部主事，迁山西按察司佥事，年五十弃官归。卒年六十三。
老而嗜学不衰，为诗清丽可咏，景泰、天顺间，为吴中诗人之最，京师号为刘八句。书正、行出赵孟頫，山水出王蒙，行草学李邕，各极其妙。写山水林谷泉深，石乱木秀，云生绵密，幽媚风流，蔼然高者，攀鳞巨老，庶乎升堂，特未入室耳。天顺（1457—1464）间与杜琼、徐有贞、马愈、沈贞吉、恒吉并能，写山水，近世莫及。
轶事
刘珏为官清正，浙江甫田县丞督赋侵吞渔税，被告以“黄金二百两”委托亲戚向他行贿，他正愁缺少证据，便以此为突破口，查明了赋税被侵吞的真相。无锡有个贪官因受贿事发，托人送来500两银子，求他去向办案人说情。刘珏严拒，并对来人说：“不亟去，当讯之于官！”
刘廷美为刑部主事居京师，与徐武功、刘原博诸公为诗友，每相过，必谈论达旦。尝岁除，原博邀之守岁，廷美因挟所藏钟馗画像求题，原博遂援笔大书一诗于上。明旦持归，县之中堂。京师每  刘珏石刻像[1]正旦，主人皆出贺，惟置白纸簿并笔研于几，贺客至，书其名，无迎送也。是日朝罢，刘定之、黄廷臣两学士首至，见此诗，各摘簿一叶录之去。朝士继至者，皆摘录之。顷间，簿已尽矣。廷美晚回，索簿阅贺客以图往报，家人告其故。明日，复置一簿，亦如之。中书舍人金本清戏谓廷美曰：“此钟馗乃耗纸鬼也。”一时京师传为奇事。原博诗曰：“长空糊云夜风起，不忿成群跳狂鬼。倒提三尺黄河水，血洒莲花舞秋水。飞萤负火明月羞，栎窠影黑啼鸺枭。绿袍乌帽逞行事，磔脑刳肠天亦愁。中有巨妖诛未得，盍驾飙轮驱霹雳。如何袖手便忘机，回首东方又生白。”
刘完庵薄于仕宦，年五十遂解组，时有宪臣索题《牧牛图》，为赋诗曰：“牧子驱牛去若飞，免教风雨湿蓑衣。回头笑指桃林外，多少牧牛人未归。”宪臣亦感泣挂冠去。
成化初，琼台邢公宥为苏守，以梅华求题，廷美赋绝句云：“岁寒相见在天涯，玉色珠光带露华。笑杀玄都狂道士，种桃何不种梅华？”邢公得诗甚喜。后邢公以郡中久荒，陂荡起税，民心颇怨，有投诗刺之者曰：“量尽山田与水田，只留沧海与青天。渔舟若过间洲渚，为报沙鸥莫浪眠。”邢公闻之，以为廷美所作，衔之。或劝往白，廷美曰：“彼奈我何？”后廷美卒，邢公吊祭皆不往，人多非之。
画作
  寒严积雪图  夏云欲雨图  仿倪瓒山水图  秋山读书图

人物简介
刘珏[1](1078—1132)，字希范，湖州长兴人。生于神宗元丰元年，卒于高宗绍兴二年，年五十五岁。崇宁五年（公元一一o六年）举进士第。初游太学。为官清正，敢于直言。宣和四年(1122)擢监察御史，坐言事，知舒州(今安徽潜山)，留为尚书主客员外郎。建炎初（公元一一二七年）历官中书舍人。靖康初，议皇帝朝谒上皇仪，迁太常少卿。金人大入，帝如临安，以珏为吏部侍郎，同修国史，迁尚书。高宗在扬州，刘珏提议对金兵有所防备，维扬(扬州)城池未修，军旅缺少兵员，如有不虞，何以抗敌?不久，金兵果然乘虚而入，赵构急奔往临安(今杭州)。以刘珏为龙图阁直学士，知宣州，旋复为吏部侍郎。隆佑太后奉神主如江西，诏珏为端明殿举士，权同知三省枢密院事，从行。又上疏安太后躬履俭约。金人攻吉州，分兵追太后，舟至太和县，卫兵皆溃，珏奉太后退保虔州(今江西赣县)。御史张延寿论珏罪，刘珏亦上疏自劾，待命落职，提举江州太平。后授秘书少监，贬衡州(今湖南衡阳)。绍兴元年(1131)，皇帝许以自便，明年，以朝散大夫分司西京，卒于梧州。八年，追复龙图阁学士。珏著有《吴兴集》二十卷，《奏议》五卷，《两汉蒙求》十卷，均《宋史本传》并传于世。
《宋史·刘珏传》
刘珏，字希范，湖州长兴人。登崇宁五年进士第。初游太学，以书遗中书舍人邹浩曰：“公始为博士论取士之失，免所居官，在谏省斥宫掖之非，远迁岭表，岂逆计祸福，邀后日报哉，固欲蹈古人行也。今庶政岂尽修明，百官岂尽忠实，从臣继去，岂尽非才，言官屡逐，岂尽有罪！信任逾曩昔而拱默不言，天下之士窃有疑焉，愿有以慰塞群望。”浩得书愧谢之。宣和四年，擢监察御史，坐言事知舒州，留为尚书主客员外郎。
靖康初，议皇帝朝谒上皇仪，欲以家人礼见于内庭，珏请皇帝设大小次，俟上皇御坐，宰臣导皇帝升自东阶，拜于殿上，则有君之尊，有父之敬。又谓：“君于大臣或赐剑履上殿，或许子孙扶掖。皇帝朝谒，宜令环卫士卒侍立于殿西，宰执、三衙、侍从等官扶侍于殿上。如请帝坐，即宰执等退立西隅。”迁太常少卿。讨论皇帝受册宝故事，珏言：“唐太宗、明皇皆亲受父命，未尝再行册礼，肃宗即位于灵武，故明皇遣韦见素就册之，宣政授传国玺，群臣上尊号，至德宗踵行之，后世以为非。”议遂寝。
除中书舍人。陈十开端之戒曰：“陛下即位罢御笔，止营缮，登俊乂，诎虚诞，戢内侍之权，开言者之路，命令既当，未尝数改，任用既公，率皆称职，赏必视功，政必核实，此天下所以指日而徯太平也。比者内降数出，三省罕有可否，此御笔之开端也。教子弟既有其所，又彻而新之，长入祗候之班，势若可缓，亟而成之，此营缮之开端也。河阳付之庸才，泾原委之贪吏，此任用失当之开端也。花石等滥赏，既治复止，马忠统兵，累行累召，此命令数易之开端也。三省、密院议论各有所见，启拟各举所知，持不同不比之说，忘同寅协恭之议，此大臣不和之开端也。内路之帅擅作圣旨指挥，行郡之守称为外任监当，此臣下诞谩之开端也。董局务者广辟官属，侍帷幄者分争殿庐，此内侍恣横之开端也。两省缴奏多命以次行下，或戒以不得再缴，台谏言事失当，率责为远小监当，此言路壅塞之开端也。恤民之诏累下，未可行者多，是为空文无实德，此政事失信之开端也。随龙第赏，冠带之工亦推恩，金兵扣阙，礼房之吏亦进秩，此爵赏僭滥之开端也。是十者虽未若前日之甚，其端已见，杜而止之，可以驯致治平，因而循之，虽有智者不能善其后矣。”
詹度都堂禀议，中书舍人安扶持不可，改命珏书行，珏言：“伐燕之役，度以书赞童贯大举，去秋蔡靖屡以金人点集为言，度独谓不应有此，遂不设备，请窜度岭表。”诏予宫祠。李纲以观文殿学士知扬州，安扶又持不可，珏言：“韩琦好水之败，韩绛西州之败，皆不免黜责。纲勇于报国，锐于用兵，听用不审，数有败衄，宜降黜以示惩戒。”纲改宫祠。吏部侍郎冯澥言珏持两端，为纲游说，提举亳州明道宫。
建炎元年，复召为中书舍人，至泗州，上书言：“金人尚有屯河北者，万一猖獗而南，六飞岂能无警，乞早赐行幸。西兵骁勇，宜留以为卫。西京舟船。恐金人藉以为用，并令东下。”时李纲已议营南阳，珏未知也。既至，极言南阳兵弱财单，乘舆无所取给，乞驻跸金陵以待敌。汪伯彦、黄潜善皆主幸东南，帝遂如扬州。潜善兄潜厚除户部尚书，珏言兄弟不可同居一省，帝遣张悫谕旨，珏论如初。诏潜厚提举醴泉观。
迁给事中，论内降、营缮二事曰：“陛下以前朝房院而建承庆院，议者以为营造浸广，以隆祐太后时有御笔，议者以为内降数出。盖除授不归中书，工役领之内侍，此人言所以籍籍也。营缮悉归有司，中旨皆许执奏，则众论息矣。”孟忠厚除显谟阁直学士，邢焕徽猷阁待制，珏封还，言旧制外戚未有为两禁官者，诏焕换武阶。帝曰：“忠厚乃隆祐太后族，宜体朕优奉太后之意。”珏持益坚，忠厚寻亦换武阶。
迁吏部侍郎，同修国史，言：“淮甸备敌，兵食为先，今以降卒为见兵，以籴本为见粮，无一可恃，维扬城池未修，军旅多阙，卒有不虞，何以待之？”已而金人果乘虚大入，帝亟如临安，以珏为龙图阁直学士、知宣州。俄复为吏部侍郎。
以久雨诏求言，珏疏论消天变、收人心数事，词极激切，并陈荆、陕、江、淮守御之略：“愿申诏大臣，悉屏细务，唯谋守御。自京及荆、淮之郡，置大帅，屯劲兵。命沿江之守，各上措画之方，明斥堠，设险阻，节大府之出，广大农之入，检察战舰而习之，则守御详尽，人心安，天意回，大业昌矣。”迁吏部尚书。
隆祐太后奉神主如江西，诏珏为端明殿学士、权同知三省枢密院事从行。时诏元祐党籍及上书废锢人，追复故官，录用子孙，施行未尽者，珏悉奏行之。又言常安民、张克公尝论蔡京罪，乞厚加恩。至洪州，疏言修治巡幸道路之役，略曰：“陛下遭时艰难，躬履俭约，前冬幸淮甸，供帐弊旧，道路险狭，未尝介意。今闻衢、信以来，除治道路，科率民丁，急如星火，广市羊豕，备造服用，使农夫不得获，齐民不得休，非陛下俭以避难之意也。乞降诏悉罢。”金人攻吉州，分兵追太后，舟至太和县，卫兵皆溃，珏奉太后退保虔州。监察御史张延寿论珏罪，珏亦上书自劾，逾岭俟命，落职，提举江州太平观。延寿论不已，责授秘书少监，贬衡州。绍兴元年，许自便。明年，以朝散大夫分司西京。卒于梧州，年五十五。官其二子。八年，追复龙图阁学士。有《吴兴集》二十卷、《集议》五卷、《两汉蒙求》十卷。